S-3990/2022

Mál þetta, sem dómtekið var 4 október sl., er höfðað með ákæru, útgefinni af lögreglustjóranum á höfuðborgarsvæðinu 13. september 2022, á hendur X, kt. [...], [...], fyrir „

I.

Brot gegn lögum um útlendinga með því að hafa frá 28. janúar 2020, dvalið í heimildarleysi á Íslandi, án áritana og dvalarleyfis.

M: 007-2021-38528

Telst brot þetta varða við 1. mgr. 49. gr. og 50. gr., sbr. a. lið 116. gr. laga um útlendinga nr. 80/2016.

II.

Fíkniefnalagabrot með því að hafa sunnudaginn 3. maí 2020, haft í vörslum sínum í sölu-og dreifingarskyni 315,39 gaf maríhúana sem lögregla fann við leit á dvalarstað ákærða að [...].

M: 007-2020-22565

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

III.

[...].

IV.

Fíkniefnalagabrot með því að hafa föstudaginn 2. júlí 2021, haft í vörslum sínum 9,66 gaf maríhúana, sem lögregla fann við leit í bifreiðinni [...]er höfð voru afskipti af ákærða.

M: 007-2021-38432

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

V.

Brot gegn lögreglulögum með því að hafa mánudaginn 2. maí 2022, hlaupið á brott og neitað að hlýða ítrekuðum fyrirmælum lögreglu um að nema staðar í kjölfar húsleitar að [...].

M: 007-2022-25775

Telst brot þetta varða við 19. gr., sbr. 44. gr. lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 325,05 gaf maríhúana (efnaskrárnúmer 43481 og 46349) sem lögregla lagði hald á. Þá er jafnframt krafist upptöku til ríkissjóðs [...] og kr. 20.000 (munanúmer 547026) skv. 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.„

Við þingfestingu málsins óskaði sækjandi að bókuð yrði leiðrétting á dagsetningu í verknaðarlýsingu V. kafla ákæru. Rétt dagsetning, samkvæmt gögnum málsins er 20. maí 2022, en ekki 2. maí 2022. Leiðréttingu þessari var komið að með bókun í þingbók. Um augljósa villu er að ræða og er vörnum ákærða ekki áfátt af þessum sökum.

Með tölvubréfi sækjanda 17. nóvember 2022 var fallið frá II. kafla ákæru og kröfu um upptöku þeirra fjármuna sem haldlagðir voru af lögreglu, sbr. 2. mgr. 153. gr. laga nr. 88/2008 um meðferð sakamála.

Ákærði sótti ekki þing við meðferð málsins og hefur ekki boðað forföll en ákærða og fyrirkall hefur verið birt með lögmætum hætti. Verður málið dæmt með heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkalli að þannig gæti farið um meðferð málsins.

I., IV. og V. kaflar ákæru Ákærða X er gefið að sök brot gegn lögum um útlendinga, almennum hegningarlögum, lögum um ávana- og fíkniefni og lögreglulögum.

Með vísan til framanritaðs og til rannsóknargagna málsins telst sannað að ákærði hafi gerst sekur um þá háttsemi sem honum er gefin að sök samkvæmt ákæru og eru brot ákærða þar rétt heimfærð til refsiákvæða.

III. kafli ákæru

Ákærða X er gefið að sök brot gegn lögum um ávana- og fíkniefni með því að hafa í vörslum sínum í sölu- og dreifingarskyni 315,59 gaf maríjúana sem lögregla fann á dvalarstað ákærða.

Ákærði hefur neitað því að fíkniefnin hafi verið ætluð til sölu og dreifingar en hann bar um það hjá lögreglu að efnin væru til eigin nota. Aðspurður um muni sem fundust á dvalarstað ákærða meðal annars poka og vogir, fullyrti ákærði að umræddir munir væru í eigu þess sem hefði selt honum fíkniefnin án þess að skýra það frekar. Ákærði var ekki til samvinnu við að veita upplýsingar um lykilorð svo skoða mætti síma hans.

Á vettvangi var einnig A sambýlingur ákærða. Kvað hann fíkniefnin sameiginlega eign þeirra. Hann heimilaði skoðun á síma sínum og voru þar samskipti sem ótvírætt tengjast fíkniefnasölu.

Dómurinn metur framburð ákærða hjá lögreglu hvað varðar II. og III. kafla ákæru ótrúverðugan og í ósamræmi við gögn málsins. Verulegt reiðufé fannst á dvalarstað ákærða og hefur hann ekki getað gefið trúverðugar skýringar á uppruna þess. Er það jafnframt mat dómsins að umrætt magn fíkniefna sem ákærði hafði í vörslum sínum sé langt umfram það sem ætla megi að sé ætlaður til eigin neyslu. Er þannig hafið yfir skynsamlegan vafa að efnið hafi verið ætlað til sölu og dreifingar.

Verður ákærði því sakfelldur fyrir þá háttsemi sem honum er gefin að sök samkvæmt ákæru og eru brot ákærða þar rétt heimfærð til refsiákvæða. Jafnframt eru með vísan til lagaákvæða í ákæru eru gerð upptæk fíkniefni og fjármunir sem haldlagðir voru á rannsóknarstigi, eins og nánar greinir í dómsorði.

Ákærði er fæddur í [...]. Samkvæmt framlögðu sakavottorði, dagsettu 9. september 2022, hefur ákærði ekki áður gerst sekur um refsiverða háttsemi hér á landi.

Með hliðsjón af framangreindu og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga.

Með vísan til lagaákvæða í ákæru eru gerð upptæk til ríkissjóðs fíkniefni og fjármunir sem haldlagðir voru á rannsóknarstigi, eins og nánar greinir í dómsorði.

Ákærði greiði annan sakarkostnað samkvæmt framlögðu yfirliti eins og nánar greinir í dómsorði.

Af hálfu ákæruvaldsins flutti málið J-kk-nf K-kk-nf saksóknarfulltrúi.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, X, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga.

Ákærði sæti upptöku á 325,05 gaf maríjúana og 20.000 kr. (munanúmer 547026)

Ákærði greiði 30.782 kr. í annan sakarkostnað.

S-kvk-nf H-kvk-nf